DA Den Europæiske Unions Tidende C 154/6

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 154/05

Støtte nr.: XA 49/09

Medlemsstat: Spanien

Region: Valencia

Støtteordningens benævnelse eller navnet på den virksomhed, der modtager individuel støtte: Ayuda nacional por superficie a los frutos de cáscara (National arealbetaling for nødder)

Retsgrundlag: Real Decreto 1612/2008 de 3 de octubre sobre aplicación de los pagos directos a la agricultura y la ganadería

Borrador de la Orden de 23 de enero de 2009 de la Consellera de Agricultura, Pesca y Alimentación sobre cuestiones generales aplicables al régimen de ayudas agroambientales e indemnización compensatoria y régimen aplicable al pago único y otras pagos directos a la agricultura y ganadería en el ámbito de la Comunitat Valenciana y de aprobación de las bases reguladoras de ayudas de pago único y otras ayudas directas.

Borrador Resolución de 26 de enero de 2009 de la Directora de la Agencia Valenciana de Fomento y Garantia Agraria mediante la que se establece la convocatoria del procedimiento para la concesión de subvenciones a través de la solicitud única vinculadas al regimen de pago único, otras ayudas directas a la agricultura y la ganaderia, ayudas agroambientales y de indemnización compensatoria para el año 2009.

Forventede årlige udgifter til ordningen eller samlet individuel støtte til virksomheden: 2 928 440 EUR på støttekonto SE 83 000.

Maksimal støtteintensitet: Valencias selvstyrende regering vil finansiere 50 % af den maksimale nationale støtte, der er fastsat i artikel 87, stk. 1, i forordning (EF) nr. 1782/2003. Det maksimale støttebeløb vil blive 120,75 EUR pr. ha/år.

Gennemførelsesdato: Fra offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: 1 år.

Målet med støtten: Supplere Fællesskabets arealstøtte til nøddeproduktion som omhandlet i artikel 17, litra b), i forordning (EF) nr. 1857/2006.

Berørt(e) sektor(er): Nøddeproducenter, der anses for at være små eller mellemstore virksomheder i henhold til bilag I til Kommissionens forordning (EF) nr. 800/2008 af 6. august 2008.

Den støttetildelende myndigheds navn og adresse:

Agencia Valenciana de Fomento y Garantía Agraria C/Amadeo de Saboya, no2 Valência ESPAÑA

Websted: http://www.agricultura.gva.es/especiales/ayudas_agrarias/pdf/FRUTOS%20CASCARA.pdf

Støtte nr.: XA 50/09

Medlemsstat: Nederlandene

Region: Provinsen Noord-Brabant

Støtteordningens benævnelse eller navnet på den virksomhed, der modtager en individuel støtte: Model voor een gemeentelijke Subsidieverordening duurzaamheidsinvesteringen agrarische bedrijven in landbouwontwikkelingsgebieden

Retsgrundlag: Algemene wet bestuursrecht, titel 4.2

Gemeentewet, artikelen 108 lid 1, 147 lid 1 en 149

Forordning (EF) Nr. 1857/2006, artikel 4

Forventede årlige udgifter til ordningen eller det samlede individuelle støttebeløb: Ordningen forventes at blive udbudt af 10 til 20 kommuner i Noord-Brabant, som hver vil stille højst 1,6 mio. EUR til rådighed. Det drejer sig under alle omstændigheder om følgende kommuner (ikke-udtømmende):

Alphen-Chaam

Baarle-Nassau

Bladel

Boekel

Deurne

Dongen

Eersel

Gemert-Bakel

Haaren

Heeze-Leende

Hilvarenbeek

Landerd

Mill en Sint Hubert

Sint Anthonis

Uden

Det samlede beløb, som de pågældende kommuner udbetaler inden for rammerne af denne ordning, forventes at blive 24 mio. EUR i perioden 2009 til og med 2013.

Maksimal støtteintensitet: Ordningen vedrører støtte til investeringer, som målrettes:

Endvidere indeholder ordningen bestemmelser for en eventuel supplerende støtte til investeringer, som målrettes:

De investeringer, der er omhandlet i punkt a. og b, vedrører udelukkende de yderligere investeringer, som er nødvendige for at gå videre end blot opfylde (fællesskabsretlige) lovkrav, og støtten kan højst udgøre 60 %. Medfører disse investeringer en øget produktionskapacitet, kan støtten højst udgøre 40 %. Disse investeringer henhører under anvendelsesområdet for artikel 4, stk. 2, litra e), og artikel 4, stk. 3, litra d), i forordning (EF) nr. 1857/2006.

Støtten til de investeringer, der er omhandlet i punkt c. og d, kan højst udgøre 40 %. De i punkt c. omhandlede investeringer (æstetisk kvalitet) hører under artikel 4, stk. 2, litra b), og artikel 4, stk. 3, litra c), i forordning (EF) nr. 1857/2006 (forbedring af kvaliteten af landbrugsbygninger). De i punkt d. omhandlede investeringer (energibesparelser) hører under artikel 4, stk. 2, litra b), og artikel 4, stk. 3, litra a), i forordning (EF) nr. 1857/2006 (nedbringelse af produktionsomkostningerne).

Den samlede støtte kan ikke udgøre mere end 400 000 EUR pr. landbrugsbedrift over en periode på tre på hinanden følgende regnskabsår i investeringsperioden nedsat med den skattebegunstigelse, som opnås på grundlag af MIA/VAMIL-ordningen, der er fastsat til 12 % af de investeringer, som hører under denne ordning.

Gennemførelsesdato: Ifølge ordningens artikel 6 og 13 kan der ansøges om støtten, når ordningen er offentliggjort i standardformatet, jf. artikel 20 i forordning (EF) nr. 1857/2006, og efter at de bemyndigede kommunale forvaltningsmyndigheder har vedtaget og udbudt ordningen.

Ordningens eller den individuelle støttes varighed: Der er ikke fastsat nogen specifik udløbsdato for ordningen, som efter ikrafttrædelsen, jf. ordningens artikel 13, gælder, til den trækkes tilbage. På grundlag af ordningens artikel 6 fastsætter det bemyndigede kommunale forvaltningsorgan perioden, hvori der kan ansøges om støtte i medfør af ordningen. Ordningens varighed vil afhænge af, om det bemyndigede kommunale forvaltningsorgan fastsætter en eller flere på hinanden følgende ansøgningsperioder. Der tages i den forbindelse hensyn til, hvornår forordning (EF) nr. 1857/2006 udløber, således at ordningen i princippet vil udløbe senest den 31. december 2013. Såfremt en ny fritagelsesforordning træder i kraft og erstatter eller efterfølger forordning (EF) nr. 1857/2006, udarbejder provinsen Noord-Brabant en ny bekendtgørelse.

Målet med støtten: Ordningen har til formål at tilskynde landbrugsbedrifter til at træffe foranstaltninger med henblik på at øge bæredygtigheden i provinsen Noord-Brabants landdistrikter i udvikling, der er udpeget af Provinciale Staten van Noord-Brabant.

Med ordningen ydes der støtte til foranstaltninger i form af investering i fysiske aktiver (bygninger, maskiner og materiel) med sigte på at begrænse miljøforureningen eller øge dyrevelfærden.

Foranstaltningerne skal i alle tilfælde gå videre end lovkravene i Wet milieubeheer, som indeholder lovgivning om gødning, lugtgener og ammoniak, og dyrevelfærdslovgivningen, bl.a. Gezondheids- en welzijnswet for dyr og dertil knyttede gennemførelsesbestemmelser. Med dette krav opfyldes betingelsen i artikel 4, stk. 2, litra e), i forordning (EF) nr. 1857/2006 om, at investeringer skal være rettet mod foranstaltninger, der er mere vidtrækkende end EF's gældende mindstekrav. Dette er i tråd med bl.a. IPPC-direktivet, som gælder for store husdyrbrug og fastsætter, at de bedste tilgængelige miljøteknikker skal anvendes. For så vidt angår ammoniak er dette direktiv gennemført i Nederlandse Besluit ammoniakemissie huisvesting veehouderij (Stb. 2005, nr. 675). I den forbindelse lægges der desuden vægt på Rådets direktiv 1999/74/EF af 19. juli 1999 om mindstekrav til beskyttelse af æglæggende høner, som er gennemført i Nederlandse Legkippenbesluit 2003 (Stb. 2004, nr. 40). Endvidere er det vigtigt at tage hensyn til Rådets direktiv 91/630/EØF af 19. november 1991 om fastsættelse af mindstekrav med hensyn til beskyttelse af svin (EFT L 340 af 11.12.1991), som er gennemført i Nederlandse Varkensbesluit (Stb. 1994, nr. 577). Endelig henvises der til Rådets direktiv 91/629/EØF af 19. november 1991 om fastsættelse af mindstekrav med hensyn til beskyttelse af kalve (EFT L 340 af 11.12.1991), som er gennemført i Nederlandse Kalverenbesluit (Stb. 1994, nr. 576).

Der kan i nogle tilfælde også ydes supplerende støtte til investeringer i fysiske aktiver til at forbedre landbrugsbygningers æstetiske kvalitet eller til energibesparende foranstaltninger i forbindelse med driften.

Foruden omkostningerne til selve de fysiske foranstaltninger er dertil knyttede omkostninger såsom rådgivning og undersøgelser m.v. også støtteberettigede.

For at kunne komme i betragtning til støtte skal ansøgeren forelægge en investeringsplan for det bemyndigede kommunale forvaltningsorgan. Det skal af planen fremgå, hvilke foranstaltninger ansøgeren påtænker, i hvilket omfang disse er mere vidtrækkende end de (fællesskabsretligt) fastsatte lovkrav til nedbringelse af miljøforurening eller de (fællesskabsretligt) fastsatte lovkrav til forbedring af dyrevelfærd, om de eventuelt forbedrer landbrugsbygningers æstetiske kvalitet eller fører til energibesparelser, samt omkostningerne til disse foranstaltninger. De støtteberettigede omkostninger fastsættes ud fra investeringsplanen. Foranstaltninger inden for intensivt husdyrbrug skal i den forbindelse så vidt muligt være i overensstemmelse med den såkaldte Maatlat Duurzame Veehouderij, som udgives af Stichting Milieukeur.

Berørt(e) sektor(er): Denne ordning gælder for alle landbrugsbedrifter i landdistrikter i udvikling, der er udpeget af Provinciale Staten van Noord-Brabant. Det bemyndigede kommunale forvaltningsorgan kan give forrang til intensive husdyrbrug og særlig til intensive husdyrbrug, der udflyttes fra et ekstensiveringsområde til et landbrugsområde i udvikling.

Den støttetildelende myndigheds navn og adresse: Alle kommuner i provinsen Noord-Brabant, der udbyder støtteordningen som omhandlet i dette standardformat.

Yderligere oplysninger fås ved henvendelse til:

Provincie Noord-Brabant

Brabantlaan 1

Postbus 90151

5200 MC, ‘s-Hertogenbosch

NEDERLAND

Websted: http://www.brabant.nl/upload/documenten/p/plg/modelverordening%20duurzaamheidsinvesteringen%202008.def.pdf

Andre oplysninger: Nærværende kortfattede oplysninger vedrører et standardformat for en ordning, hvormed kommuner i provinsen Noord-Brabant kan yde støtte til landbrugsbedrifter med henblik på at tilskynde dem til at træffe foranstaltninger for at forbedre bæredygtigheden og øge dyrevelfærden i provinsen Noord-Brabants landdistrikter i udvikling. Med dette standardformat vil provinsen Noord-Brabant tilbyde en ensartet ramme for denne støtte og sikre, at hver enkelt kommune efter at have vedtaget ordningen, jf. dette standardformat, ikke behøver at offentliggøre denne for at komme i betragtning til en fritagelse i medfør af forordning (EF) nr. 1857/2006.

Af ovenstående fremgår det, at standardordningen opfylder kravene i artikel 4, stk. 1 til og med stk. 3, i forordning (EF) nr. 1857/2006. Ordningen opfylder også de øvrige stykker i artikel 4:

Stk. 4: det forhold, at investeringerne alene må omfatte de i dette stykke nævnte aktiviteter og omkostninger, er overholdt (se ordningens artikel 3, stk. 4)

Stk. 5: det udelukkes, at der ydes støtte til kriseramte landbrugsbedrifter (se ordningens artikel 4, stk. 2, litra d))

Stk. 6: ifølge ordningen ydes der ikke støtte i strid med forbud eller restriktioner, som er fastsat i Rådets forordninger om de fælles markedsordninger

Stk. 7: støtten står til rådighed for alle landbrugets sektorer, men støtte til køb af produktionsrettigheder, dyr og etårige planter, dræningsarbejder eller kunstvandingsmateriel eller kunstvandingsarbejder og genanskaffelsesinvesteringer udelukkes fra støtte (se ordningens artikel 2, artikel 3, stk. 4, og artikel 4, stk. 1 og stk. 3)

Stk. 8: der ydes ikke støtte til køb af arealer undtagen til byggegrunde (se ordningens artikel 4, stk. 4)

Stk. 9: det maksimale støttebeløb overholdes (se ordningens artikel 5, stk. 4 og 5)

Stk. 10: der ydes ikke støtte i forbindelse med fremstilling af produkter, der imiterer eller erstatter mælk og mejeriprodukter (se ordningens artikel 4, stk. 5).

Af klarhedshensyn gøres der opmærksom på, at der ikke findes landbrugsbedrifter i Noord-Brabant, som overskrider overgrænsen for små og mellemstore virksomheder (250 ansatte).

Afslutningsvis følger her enkelte bemærkninger vedrørende sammenhængen mellem nærværende standardordning og andre ordninger i provinsen Noord-Brabant.

Subsidieregeling Duurzame Landbouw in Noord-Brabant, bekendtgørelse XA220/2008: denne ordning omfatter støtte på provinsniveau til projekter, som bidrager til landbrugets bæredygtighed i provinsen Noord-Brabant, og den er primært målrettet pilotprojekter. Den foreliggende standardordning omfatter støtte på kommunalt niveau til investeringer i bæredygtighed og dyrevelfærd i landdistrikter i udvikling. En vis overlapning mellem begge ordninger kan i teorien ikke udelukkes helt, men dette vil ikke medføre en for stor offentlig støtte, idet såvel provinsens bæredygtighedsordning som den kommunale standardordning indeholder forbud mod dobbeltydelser.

Verplaatsingsregeling intensieve veehouderij (VIV, 2005), bekendtgørelse XA62/2005: denne ordning omfatter godtgørelse for udflytning af intensive husdyrbrug til bæredygtige lokaliteter, og den består af en godtgørelse for den korrigerede genanskaffelsesomkostning for landbrugsbygninger, der nedrives på den lokalitet, som skal forlades, godtgørelse af nedrivningsomkostninger på den lokalitet, som skal forlades, og den nye lokalitet samt godtgørelse af omkostninger til rådgivning. En bæredygtig lokalitet, jf. VIV, kan ligge både i og uden for et landbrugsområde i udvikling. Landbrugsbedrifter, som udflyttes til en lokalitet i et landbrugsområde i udvikling, kan have interesse i at vide, hvordan VIV forholder sig til den nærværende standardordning. Svaret er, at de ikke overlapper hinanden, fordi aktiviteterne, som støttes med tildelinger via VIV, er af en hel anden art end de investeringer, som hører under standardordningen.

Verplaatsingsregeling grondgebonden agrarische bedrijven (VGAB), bekendtgørelse XA84/2007: denne ordning omfatter godtgørelser for udflytning af jordbaserede landbrugsbedrifter med henblik på, at den fraflyttede lokalitet afhændes til det offentlige for derigennem at varetage natur- og vandrelaterede interesser (naturreservater, vandindvindingsområder osv.). Med hensyn til overlapninger i forhold til nærværende standardordning svarer situationen til forholdet mellem standardordningen og VIV; de overlapper ikke hinanden, fordi aktiviteterne, som støttes med tildelinger via VGAB, er af en hel anden art end de investeringer, som hører under standardordningen. Desuden er de landbrugsområder i udvikling, som er målet for nærværende standardordning, normalt netop ikke attraktive som etableringsområde for jordbaserede landbrugsbedrifter, fordi arealerne i landbrugsområder i udvikling er relativt små, og grundpriserne er relativt høje.

Støtte nr.: XA 63/09

Medlemsstat: Cypern

Region: Cypern

Støtteordningens benævnelse eller navnet på den virksomhed, der modtager en individuel støtte: Σχέδιο χορηγιών για εξοικονόμηση ενέργειας και ενθάρρυνση της χρήσης των ανανεώσιμων πηγών ενέργειας (2009-2013) για φυσικά και νομικά πρόσωπα καθώς και φορείς του δημόσιου τομέα που ασκούν οικονομική δραστηριότητα (Støtteordning til fremme af energibesparelser og udnyttelse af vedvarende energi (2009-2013) for fysiske og juridiske personer samt økonomisk aktive offentlige organer).

Retsgrundlag: Απόφαση Υπουργικού Συμβουλίου με ημερομηνία 30.12.2008 (regeringsbeslutning af 30.12.2008)

Forventede årlige udgifter til ordningen eller det samlede individuelle støttebeløb: 75 millioner EUR

Maksimal støtteintensitet: 35 %.

Gennemførelsesdato: 11.3.2009. Ordningen vil kun træde i kraft, hvis den godkendes af Kommissionen i henhold til forordning (EF) nr. 1857/2006, og der vil ikke blive ydet støtte med tilbagevirkende kraft.

Ordningens eller den individuelle støttes varighed:

Målet med støtten: Investeringer i landbrugsbedrifter (artikel 4 i forordning (EF) nr. 1857/2006)

Berørt(e) sektor(er): NACE-kode: A – Landbrug, skovbrug og fiskeri

Den støttetildelende myndigheds navn og adresse:

Ypiresia Energias Ypouryio Emboriou Viomihanias kai Tourismou 1421, Nicosia CYPRUS

Websted: http://www.cie.org.cy/sxedia%202009/sxedio%20nomika2009-2013.pdf

Andre oplysninger: Hovedformålet med ordningen er at yde støtte til investeringer i energibesparende foranstaltninger og at fremme brug af vedvarende energikilder.

Investeringerne kan foretages af alle virksomheder, undtagen dem, der beskæftiger sig med fiskeri og akvakultur og undtagen store virksomheder, der er beskæftiget med primærproduktion af landbrugsprodukter. Foruden støtten, der tildeles i henhold til forordning (EF) nr. 1857/2006, ydes der med ordningen også støtte i henhold til forordning (EF) nr. 800/2008 og de minimis-støtte i henhold til forordning (EF) nr. 1998/2006. For støtte, der ydes i henhold til forordning (EF) nr. 800/2008, skal de kortfattede oplysninger, der kræves for at fritagelsesordningen kan anvendes, fremsendes.

I henhold til forordning (EF) nr. 1857/2006 kan der kun ydes støtte til små og mellemstore virksomheder, der beskæftiger sig med primærproduktion af landbrugsprodukter og produkter fra husdyrbrug. Støtte under forordning (EF) nr. 1857/2006 ydes til de virksomheder, der anvender mest energi fra vedvarende energikilder (mere end 50 %) i driften af deres landbrugsbedrifter. Virksomheder, der sælger det meste af den energi, som de fremstiller, vil ikke modtage støtte i henhold til forordning (EF) nr. 1857/2006, men kan modtage regional støtte eller de minimis-støtte.

Følgende er ikke berettiget til støtte i henhold til forordning (EF) nr. 1857/2006:

store virksomheder

virksomheder, der fremstiller produkter, der imiterer eller erstatter mælk og/eller mejeriprodukter

virksomheder, der kan betragtes som kriseramte i henhold til Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004, s. 2)

investeringer, der i henhold til artikel 4, stk. 4, i forordning (EF) nr. 1857/2006 går til genanskaffelse af maskineri eller udstyr.

Under ordningen kan der ydes støtte til følgende:

Køb af nyt maskineri eller udstyr og de dertil knyttede installationsomkostninger

Udgifter til undersøgelser, der er nødvendige for, at støtten kan tildeles, dog inden for de grænser, som ansøgningsskemaerne angiver.

På området for anvendelse af biomasse dækker ordningen investeringer i forbindelse med køb og installation af nyt maskineri og udstyr, erhvervelse af materialer eller arealer til bygge- og anlægsformål og opførelse af bygningerne. Ved køb af arealer, der er nødvendige til de ønskede formål, kan der højst ydes støtte på 85 000 EUR ved en maksimal pris per kvadratmeter på 20 EUR. For landbrugsbygninger gælder et loft for støtten på 85 000 EUR ved en maksimal pris på 255 EUR per kvadratmeter, der er bygget på. Det er ikke tilladt at købe arealer med henblik på at bygge på disse, og støtten til køb af arealer må under ingen omstændigheder overstige 10 % af de støtteberettigede udgifter.

Udgifter til simpel genanskaffelse kan aldrig være støtteberettigede.

På energibesparelsesområdet gælder følgende ved køb og installation af nyt maskineri eller nye systemer til fremstilling, transport, distribution og brug af energi, og forudsat at den nye teknologi, moderne udformning eller ændrede funktionsmåder medfører energibesparelser på driftsstedet på mindst 10 % i forhold til konventionelt maskineri eller udstyr af samme art og kapacitet:

Støttebeløbet udregnes som en procentdel af forskellen mellem udgifterne til køb og installation af nyt maskineri og nyt udstyr og udgifter til køb af konventionelt maskineri eller udstyr efter følgende formel:

hvor Ε = den ydede støtte

Κn = udgifterne til køb og installation af nyt maskineri eller udstyr

Κc = udgifterne til køb og installation af konventionelt maskineri eller udstyr

Ved erhvervelse af maskineri eller udstyr med indbyggede energibesparende moduler, der medfører en energibesparelse på driftsstedet på mindst 10 % i forhold til konventionelt maskineri eller udstyr, gælder følgende:

Støttebeløbet udregnes som en procentdel af omkostningerne til de energibesparende moduler, der er indbygget i det maskineri eller de systemer, der skal installeres.

Støtte nr.: XA 88/09

Medlemsstat: Finland

Region: Hele Finland

Støtteordningens benævnelse: Elintarviketalouden laatujärjestelmien kehittäminen

Retsgrundlag: Valtionavustuslaki (688/2001) / Statsunderstödslag (688/2001)

Valtioneuvoston asetus elintarviketalouden laatujärjestelmien kehittämisen avustamisesta (638/2008) / Statsrådets förordning om understöd för utveckling av kvalitetssystem för livsmedelsekonomi (638/2008)

Forventede årlige udgifter til ordningen: 1,8 mio. EUR om året. Støtten ydes 2009-2013.

Maksimal støtteintensitet: Det støtteniveau på 100 %, som Fællesskabets regler muliggør, begrænses af statsstøttelovens § 6, som fastsætter, at der kun må udbetales fuld godtgørelse, hvis det er nødvendigt for at nå målene og har dette som begrundelse.

Gennemførelsesdato:

Ordningens varighed:

Målet med støtten: Støtten bevilges til registrerede foreninger og organisationer samt virksomheder, forskningsorganisationer, statslige myndigheder eller andre offentligretlige organer. I sidste ende går støtten til landbrugere, der anses for at være små og mellemstore virksomheder inden for primærproduktionen.

Støtten ydes efter artikel 15, stk. 2, litra a), c), d) og e), i forordning 1857/2006.

Berørt(e) sektor(er): NACE-kode A1 - Plante- og husdyravl, jagt og serviceydelser i forbindelse hermed Produkter fra traktatens bilag I

Den støttetildelende myndigheds navn og adresse:

Jord- och skogsbruksministeriet PB 30 00023 Statsrådet SUOMI/FINLAND

Websted: http://www.laatuketju.fi/laatuketju/www/fi/hankkeet/index.php

http://www.finlex.fi/fi/laki/ajantasa/2001/20010688

http://www.finlex.fi/fi/laki/alkup/2008/20080638

Andre oplysninger: Støtten bevilges og administreres af jord- og skovbrugsministeriet. Støtten beløber sig til 1,8 mio. EUR om året svarende til i alt 9 mio. EUR i perioden 2009-2013. Den kan bevilges til landsdækkende udviklingsprojekter til gennemførelse af kvalitetsstrategien for fødevareerhvervene, som koordineres af jord- og skovbrugsministeriet.

Projekterne skal forbedre fødevareerhvervenes konkurrenceevne og styrke deres samfundsansvarlige adfærd (bl.a. udvikling af sporbarhedssystemer og efterlevelse af etiske retningslinjer) og øge forbrugernes viden om, hvordan fødevareerhvervene fungerer.

Projekterne kan tage form af aktiviteter til gavn for fødevareerhvervenes værdikæde eller til kvalitetsforbedring af dens produkter eller processer, f.eks. ved oplysning, undersøgelser, kurser og rådgivning for landbrugsproducenter eller tilrettelæggelse af videnudveksling mellem aktører i fødevarebranchen. Projekterne kan sigte mod landbrugsproducenter, forbrugere og aktører i fødevarebranchen, f.eks. erhvervskøkkener, uddannelsesinstitutioner, medier og ernæringseksperter. I sidste ende går støtten til landbrugere, der anses for at være små og mellemstore virksomheder inden for primærproduktionen.

Støtteordningen fungerer i praksis sådan, at støttemodtagerne (registrerede foreninger og organisationer, virksomheder, forskningsinstitutioner, statslige myndigheder og andre offentligretlige organer) bruger støtten til at gennemføre landsdækkende projekter, der ofte gavner hele fødevarekæden. F.eks. kan projekter for oplysning om en indsats for at forbedre produktkvaliteten i en given produktionssektor være rettet mod forbrugerne. Indirekte gavner projektet imidlertid, ud over forbrugerne, også de landbrugere, der fremstiller de pågældende produkter. Sådanne oplysninger kan nemlig øge tilliden til produktionen og produktet, så produktet bliver mere værdsat, og dermed også indirekte øge forbruget af det.

Det er ikke tilladt at nævne produkternes oprindelse, de enkelte produkter eller varemærker i forbindelse med projekterne, som skal efterleve Fællesskabets statsstøtteregler. På den måde søges det sikret, at foranstaltningen ikke skævvrider konkurrencen.

Det støtteniveau på 100 %, som Fællesskabets regler muliggør, begrænses af statsstøttelovens § 6, som fastsætter, at der kun må udbetales fuld godtgørelse, hvis det er nødvendigt for at nå målene og har dette som begrundelse.

Informationsformidling: Informationskampagner må ikke indeholde reklame.

Følgende aktiviteter kan godkendes som oplysningsarbejde:

artikler og rapporter (f.eks. om nye måder at sikre velfærden for husdyr på eller om elektroniske dataudvekslingssystemer til kontrol med produktionen af landbrugsprodukter)

oplysningsarrangementer, seminarer, virksomhedsbesøg og udstillinger om aktuelle emner på området landbrugsproduktion rettet mod mad-, forbruger- og erhvervsjournalister og mod skoler

udarbejdelse af websider og undervisningsmateriale på internettet, eventuelt også i trykt form (f.eks. om hygiejnekrav ved bærplukning, om hvordan kornsorter holdes fri for sygdomme, om dyrevelfærdsregler, om bæredygtig landbrugsdrift eller om forbrugernes forventninger og rettigheder) samt

oplysning til erhvervskøkkener (skole- og andre institutionskøkkener), f.eks. om indkøb af lokalt fremstillede produkter.

Desuden kan oplysningsarbejdet kræve forskellige forberedelser som for eksempel strategitilrettelæggelse, markedsundersøgelser og studierejser.

Kurser: Kurser for landbrugsproducenter kan f.eks. være kurser for bærplukkere i god hygiejne ved plukning og transport. De kunne også omfatte kontrol med dyresundhed og elektronisk journalføring.

Udveksling af oplysninger: Udveksling af oplysninger kan ske ved organisering af og deltagelse i demonstrationer, konkurrencer eller andre aktiviteter, der fremmer videnudveksling mellem fagfolk i fødevarebranchen.

Rådgvining: Der kan ydes støtte til rådgivning af landbrugsproducenter.